Svedasai kihistu
Svedasai kihistu (inglise keeles Svedasai Formation) on ordoviitsiumi ladestu Pirgu lademe kihistu. Seda hakkas esimesena eristama Jevlampijus Laškovas aastal 1976. Kihistu on nime saanud Svėdasai alevi järgi. Kihistiku stratotüüp on Svedasai 252 puurauk, kus kihistu esineb 558.9..582.4 meetril. Kihistu suurim paksus on 24 meetrit. Eestist kihistu kivimeid ei ole leitud. Kihistut eristatakse Leedu kesk- ja idaosas. Kihistu esineb ka Valgevene loodeosas. Kihistu sisaldab järgmisi kihistikke: Salose kihistik Rageliai kihistik. Kihistus esineb vahel bentoniidikiht, mida peetakse Moe ja Jonstorpi kihistute bentoniidikihtidega vastavuses olevaks. Kihistu koosneb valdavalt hallist või pruunikashallist lubjakivist, mis sisaldab palju vetikajäänuseid ja ostrakoode. Kihistut eraldab Taučionysi kihistust kildarohke Ukmerge kihistu.